*Tämä artikkeli käsittelee panimoa. Carlsberg on myös alue Kööpenhaminassa.*

**Carlsberg A/S** on tanskalainen maailman suurimpiin kuuluva panimoalan konserni. Carlsbergin tunnetuin tuotemerkki on sen *Carlsberg*-olut, mutta yhtiö valmistaa myös Tuborgia ja suurta määrää paikallisia merkkejä ympäri maailman.

Carlsbergia hallitsee Carlsberg-säätiö, jolla oli vuoden 2016 lopulla 75 prosentin osuus yhtiön äänimäärästä ja 30 prosenttia osakepääomasta.

Historia
--------

Carlsbergin perusti J. C. Jacobsen, jonka panimon ensimmäinen olut valmistui 10. marraskuuta 1847. Jacobsen perusti Carlsbergin laboratorion, jossa vuonna 1883 Emil Christian Hansen keksi menetelmän hiivatyypin, jota käytetään lager-oluen valmistuksessa eristämiseksi ja hallitsemiseksi. Hiiva sai nimen *Saccharomyces carlsbergensis*.

Ensimmäisen ulkomaisen panimonsa Carlsberg avasi vuonna 1968, minkä jälkeen yhtiö kasvoi nopeasti avaamalla panimot Malesiassa 1972, Britanniassa 1974 ja Hongkongissa 1981. Carlsberg yhdistyi Tuborgin panimon kanssa vuonna 1970 ja samana vuonna yhtiö myös listautui Kööpenhaminan pörssiin. Carlsbergin ja Tuborgin kansainvälinen myynti ylitti kotimaan myynnin Tanskassa 1970-luvun lopulla.

Carlsberg vahvisti kansainvälistä asemaansa 1990-luvun aikana hankkimalla omistukseensa tai tulemalla osaomistajaksi panimoihin muun muassa Portugalissa, Ruotsissa, Vietnamissa ja Puolassa. Yhtiö osti vaikeuksissa olleen saksalaisen Holstenin panimon vuonna 2004, mikä nosti Carlsbergin Saksan viidenneksi suurimmaksi panimoksi.

Jørgen Buhl Rasmussen aloitti Carlsberg-konsernin toimitusjohtajana vuonna 2007. Seuraavan vuoden alussa Carlsberg toteutti yhtiön sen astisen historian suurimman yrityskaupan hankkimalla yhdessä kilpailijansa Heinekenin kanssa brittiläisen Scottish & Newcastlen noin 10 miljardilla eurolla. Kaupan myötä venäläinen Baltika-panimo päätyi Carlsbergin omistukseen. Yhtiö omisti Baltikasta 85 % vuoteen 2012 asti, kunnes päätti hankkia sen kokonaan itselleen.

Alankomaalainen Cees ‘t Hart nimitettiin Rasmussenin seuraajaksi konsernin toimitusjohtajaksi helmikuussa 2015. ’t Hart siirtyi Carlsbergille maailman suurimpiin lukeutuvan meijeriyhtiön FrieslandCampinan toimitusjohtajan paikalta.

Liiketoiminta
-------------

Carlsberg jakaa liiketoimintansa kolmelle alueelle: Länsi-Eurooppa, Itä-Eurooppa ja Aasia. Konsernilla oli näillä alueilla vuonna 2018 yhteensä 75 panimoa 33:ssa eri maassa. Carlsbergin kansainvälisiä olutbrändejä ovat *Carlsberg* ja *Tuborg*, minkä lisäksi sillä on lukuisia paikallisia olutbrändejä, erikoisoluita sekä alkoholittomia tuotteita.

Eurooppalaisista panimoista Carlsbergin omistuksessa ovat muun muassa suomalainen Sinebrychoff, virolainen Saku, saksalainen Holsten, ranskalainen Kronenbourg ja venäläinen Baltika. Lisäksi Carlsberg-konsernilla on toimintaa lukuisissa muissa Euroopan maissa, kuten Bulgariassa, Italiassa, Puolassa, Ruotsissa ja Britanniassa. Aasiassa Carlsbergilla on panimoita muun muassa Kiinassa, Vietnamissa, Intiassa ja Malesiassa.

Katso myös
----------

* Luettelo Kööpenhaminan pörssissä noteeratuista yhtiöistä

Lähteet
-------

1. 1 2 3 4 5  Annual Report 2018 (PDF) Carlsberg Group. Viitattu 3.8.2019. (englanniksi)
2. 1 2  Shareholders Carlsberg Group. Viitattu 9.12.2017. (englanniksi)
3. 1 2 3  Our Rich Heritage Carlsberg Group. Viitattu 13.2.2017. (englanniksi)
4. ↑  Genome Sequence of Saccharomyces carlsbergensis, the World’s First Pure Culture Lager Yeast *G3*.  2014. Viitattu 13.2.2017. (englanniksi)
5. ↑  Carlsberg Group in Denmark Carlsberg Group. Viitattu 10.12.2017. (englanniksi)
6. ↑  EU approves Carlsberg's takeover *Beverage Daily*.  17.3.2004. William Reed Business Media. Viitattu 3.8.2019. (englanniksi)
7. ↑  Hakanen, Pekka: Heineken ja Carlsberg pilkkovat Scottish & Newcastlen kahtia *ts.fi*.  26.1.2008. Turun Sanomat. Viitattu 3.8.2019.
8. ↑  Profiles: Jørgen Buhl Rasmussen *European CEO*.  18.7.2011. World News Media. Viitattu 3.8.2019. (englanniksi)
9. ↑  Lähteenmaa, Kaija: FT: Carlsberg ostaa koko Baltikan *Kauppalehti*.  20.2.2012. Viitattu 27.7.2019.
10. ↑  Carlsberg names Dutchman Cees’t Hart as new chief executive  18.2.2015. The Irish Times. Viitattu 9.12.2017. (englanniksi)
11. ↑  Fact sheet Carlsberg Group. Viitattu 27.7.2019. (englanniksi)
12. ↑  Globel presence Carlsberg Group. Viitattu 27.7.2019. (englanniksi)

Aiheesta muualla
----------------

* Kuvia tai muita tiedostoja aiheesta **Carlsberg** Wikimedia Commonsissa

* Carlsberg Group (englanniksi)

|  |  |  |  |  |  |
| --- | --- | --- | --- | --- | --- |
| 

| * n
* k
* m
Tanska OMX Copenhagen 25 |
| --- |
|  |
| 
* Ambu
* Bavarian Nordic
* Carlsberg
* Chr. Hansen Holding
* Coloplast
* Danske Bank
* Demant
* DSV
* Genmab
* GN Store Nord
* ISS
* Jyske Bank
* A. P. Møller-Mærsk
* Nordea Bank
* NKT
* Novo Nordisk
* Novozymes
* Ørsted
* Pandora
* Royal Unibrew
* Rockwool
* Tryg
* Vestas Wind Systems
* Zealand Pharma

 |
|  |
| Päivitetty: 5. tammikuuta 2024 |

 |



|  |  |  |  |  |  |
| --- | --- | --- | --- | --- | --- |
| 

| * n
* k
* m
OMX Nordic 40 |
| --- |
|  |
| 
* ABB
* Alfa Laval
* Assa Abloy
* Atlas Copco
* Astra Zeneca
* Boliden
* Carlsberg
* Coloplast
* Danske Bank
* DSV
* EQT
* Ericsson
* Essity
* Evolution
* Genmab
* Hexagon
* Hennes & Mauritz
* Investor
* Kone
* A. P. Møller-Mærsk
* Nordea Bank
* Neste
* Nibe Insdustrier
* Nokia
* Novo Nordisk
* Novozymes
* Ørsted
* Pandora
* Sampo
* Sandvik
* SCA
* SEB
* Sv. Handelsbanken
* Stora Enso
* Swedbank
* UPM-Kymmene
* Volvo
* Vestas Wind Systems

 |
|  |
| Päivitetty: 5. tammikuuta 2024 |

 |